บ้านหลังละ 1 ดอลลาร์ที่อิตาลี
รู้ไหมว่าตอนนี้ “ราคาบ้าน” บางแห่งในอิตาลี ถูกกว่า กาแฟสตาร์บัคส์ 1 แก้วเสียอีก ทำไมเรื่องแบบนี้จึงเกิดขึ้น ลงทุนแมนจะเล่าให้ฟัง  ปี 2018 เมืองโอโลเลีย (Ollolai) ในอิตาลีเป็นเมืองที่อยู่บนเกาะซาร์ดิเนียซึ่งเป็นเกาะที่ใหญ่แห่งหนึ่งของอิตาลี และเป็นแหล่งท่องเที่ยวยอดนิยมแห่งหนึ่ง  ที่นี่มีหาดทรายและน้ำทะเลที่สะอาด ทำให้นักท่องเที่ยวเดินทางมาที่นี่กันมาก
4 ก.พ. 2562

บ้านหลังละ 1 ดอลลาร์ที่อิตาลี / โดย ลงทุนแมน
รู้ไหมว่าตอนนี้ “ราคาบ้าน” บางแห่งในอิตาลี ถูกกว่า กาแฟสตาร์บัคส์ 1 แก้วเสียอีก
ทำไมเรื่องแบบนี้จึงเกิดขึ้น
ลงทุนแมนจะเล่าให้ฟัง
ปี 2018 เมืองโอโลเลีย (Ollolai) ในอิตาลีเป็นเมืองที่อยู่บนเกาะซาร์ดิเนียซึ่งเป็นเกาะที่ใหญ่แห่งหนึ่งของอิตาลี และเป็นแหล่งท่องเที่ยวยอดนิยมแห่งหนึ่ง
ที่นี่มีหาดทรายและน้ำทะเลที่สะอาด ทำให้นักท่องเที่ยวเดินทางมาที่นี่กันมาก
เมืองโอโลเลีย (Ollolai) ห่างจากกรุงโรมซึ่งเป็นเมืองหลวง ไปทางตะวันออกเฉียงใต้ 436 กิโลเมตร มีขนาดพื้นที่ประมาณ 27 ตารางกิโลเมตร
เมืองนี้เคยมีประชากร 2,250 คน
แต่ 50 ปีผ่านไป
ปัจจุบัน เมืองนี้มีประชากรลดลงเหลือ 1,300 คน..
ขณะที่เด็กเกิดใหม่ในเมืองโอโลเลีย ก็น้อยลงเช่นกัน
เมื่อคนอยู่อาศัยกันน้อย ราคาบ้านของที่นี่จำนวนกว่า 200 หลัง ก็ถูกขายจนเหลือเพียงหลังละ 1 ดอลลาร์สหรัฐ หรือ ประมาณ 32 บาท
ปรากฏการณ์แบบนี้ ไม่ได้เกิดขึ้นที่เมืองโอโลเลียที่เดียว แต่ยังเกิดขึ้นที่เมืองอื่นของอิตาลีด้วย
ต้นปี 2019 เมืองซัมบูกา (Sambuca) ที่อยู่ทางตอนใต้ของอิตาลี ที่แม้จะเป็นเมืองที่มีธรรมชาติรายล้อม และมีหาดทรายที่สะอาด แต่ตอนนี้ ก็มีบ้านจำนวนมากที่ถูกประกาศขายหลังละ 1 ดอลลาร์สหรัฐ
ปัญหาของทั้ง 2 ที่คล้ายๆ กันนั่นคือเรื่อง การลดลงของประชากรในเมือง สาเหตุส่วนหนึ่งก็คือประชากรกำลังย้ายเข้าสู่เมืองที่ใหญ่กว่า
โดยการประกาศขายบ้านของทั้ง 2 เมืองนี้ได้รับความร่วมมือจากหน่วยงานของรัฐบาลท้องถิ่นที่ต้องการเพิ่มจำนวนประชากรให้มาอยู่อาศัยมากขึ้น
แม้การซื้อบ้านเหล่านี้จะทำให้ผู้ซื้อต้องจ่ายเงินค่าซ่อมบ้านและค่าใช้จายอื่นๆ รวมแล้วประมาณ 700,000 บาท แต่ก็ยังถือว่าเป็นราคาไม่แพงอยู่ดี
มองมาที่ภาพใหญ่ ตอนนี้อิตาลีเป็นประเทศที่อัตราการเกิดต่ำที่สุดในยุโรป ขณะที่จำนวนเด็กเกิดใหม่ในอิตาลียังคงลดลงอย่างต่อเนื่อง
ปี 2015 จำนวนเด็กเกิดใหม่ 464,000 คน
ปี 2016 จำนวนเด็กเกิดใหม่ 455,000 คน
ปี 2017 จำนวนเด็กเกิดใหม่ 443,000 คน
ทำให้ปัจจุบัน ประชากรของอิตาลี 23% หรือ 14 ล้านคนมีอายุมากกว่า 65 ปี
ในปี 2017 จำนวนประชากรในอิตาลีมีจำนวนเท่ากับ 60.5 ล้านคน แต่อัตราการเกิดที่ลดลงทำให้คาดว่าจำนวนประชากรของที่นี่จะเหลือเพียง 53.7 ล้านคน หรือหายไปเกือบ 7 ล้านคนภายในปี 2065..
การลดลงของจำนวนประชากรเกิดใหม่ กำลังเป็นปัญหาที่หลายประเทศกำลังวิตกกังวล เพราะมันอาจส่งผลต่อการเติบโตทางเศรษฐกิจ การเปลี่ยนแปลงโครงสร้างทางสังคมในอนาคต
ซึ่งประเทศไทยเองก็กำลังจะเจอปัญหานี้..
ถ้าบางจังหวัดของประเทศไทยมีประชากรลดลงมาก
ก็ไม่แน่ว่าในอนาคต
ประเทศไทยจะมีบ้านราคาถูกแบบนี้ก็เป็นได้..
----------------------
ติดตามเรื่องราวน่าสนใจแบบนี้ ได้ที่เพจลงทุนแมน ในแอปพลิเคชัน blockdit โหลดฟรี 
----------------------
References
-
-
-
-
-
-
-
-